b'\n_START_ARTICLE_\nHabitatge al carrer Coll del Castell, 11\n_START_SECTION_\nDescripci\xc3\xb3\n_START_PARAGRAPH_\nCasa mitgera de dos trams orientada vers llevant amb portal rectangular allindat a nivell de planta baixa amb la inscripci\xc3\xb3 "16 IHS 59". A la part dreta un portal d\'arc rebaixat de grans dimensions. Al primer pis s\'hi obren dues finestres de forma rectangular amb espieres tapiades i els ampits motllurats. Al segon pis s\'obren finestres de mateixes caracter\xc3\xadstiques tot i que s\xc3\xb3n m\xc3\xa9s petites. \xc3\x89s constru\xc3\xafda en lleves de pedra unides amb morter i arrebossades al damunt, per\xc3\xb2 l\'arrebossat es troba molt deteriorat. Les obertures s\xc3\xb3n de pedra picada i els portals de fusta.\n_START_SECTION_\nHist\xc3\xb2ria\n_START_PARAGRAPH_\nLa pla\xc3\xa7a del coll del Castell es troba a la part alta de la vila de Rupit, sota el mur de llevant del Castell. Les cases estan assentades damunt el cingle i la gran majoria pertanyen als segles XVII-XVIII. Com totes les de Rupit han estat restaurades respectant la tipologia primitiva. L\'establiment de Cavallers al Castell de Rupit don\xc3\xa0 un caire aristocr\xc3\xa0tic a la vila. Al segle XIV la demografia baixa considerablement, al fogatge del segle XVI s\'experiment\xc3\xa0 un cert creixement i al segle XVII comen\xc3\xa7a a \xc3\xa9sser un nucli important de poblaci\xc3\xb3, ja que durant la guerra dels Segadors (1654) s\'hi establiren molt francesos.'